ݪـ خِࢪࢪِ࣪هَ
352
موضوع مهم يعني حرفياً صاير أَستغرب من أَلناس ، شوكت صار الغلط والسب ؏ الاهل والشغلات السيئه شغلات نفتخر بيها ڪدام العالم ! شوڪت صاروا البنات أَلـي يغلطون ويسبون ويحچون حچي أَوڤر ويا ڪومه اصدقاء شي حلو ؟ شوفوني أَني متطوره ومتحرره مثلا ! عزيزتي هذا قرف ، واذا دتشوفين اكو كم ولد ديشجعج ف دياخذج على كد ونسه لا اكثر وهذا اسوء منج بعد ،وبالنسبه للولد أَلـي بَــس يكفر لو يسب لو يزعج البنات باسلوبه وهم شوفوني أَنـي باد هيج والبنات حتحبني ترا هذا شيء كلش محلو اكثر شي مُمڪن يحسنه تجاهك هـوَ القرف ، شوفوا العالم وين وصلت واحنى وين ! اتعلموا فنون الحديث صيروا راقيين شويه ، البنات أَنـتِ من اسمج بنيه لازم تكونين محترمه وثكيله وكلامج رزن ، والولد خليك رجال واحترم الشخص أَلـي ڪدامك وصير شويه جنتل مان ، ترا لتشوف نفسك رجال من تكفر تره تفكيرك ڪُلش غلط ، لُطفا بطلوا تصرفات ناس همج ومُتخلفين .